*Proiect*

GUVERNUL REPUBLICII MOLDOVA

**Hotărîrea** nr. \_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2016

Chişinău

**Cu privire la modificarea şi completarea unor hotărîri
ale Guvernului**

Guvernul **HOTĂRĂŞTE:**

1. Regulamentul cu privire la procedurile de returnare, expulzare şi readmisie a străinilor de pe teritoriul Republicii Moldova, aprobat prin Hotărîrea Guvernului nr. 492 din 07 iulie 2011 (Monitorul Oficial al Republicii Moldova, 2011, nr. 114-116, art.564, se modifică şi se completează, după cum urmează:
2. punctul 3 se completează cu următoarele noţiuni:

„*fost solicitant de azil* - străin care a solicitat azil şi în privinţa căruia există o decizie irevocabilă de respingere a cererii de azil şi nu există alte temeiuri juridice de a se afla în ţară;

*minor* - cetățean străin sau apatrid care nu a împlinit vârsta de 18 ani;

*minor neînsoțit* - minor, cetățean străin sau apatrid, care nu a împlinit vârsta de 18 ani și a fost depistat fără însoțitor pe teritoriul Republicii Moldova;

*interesul superior al copilului* – asigurarea condiţiilor adecvate pentru creşterea şi dezvoltarea armonioasă a copilului, ţinînd cont de particularităţile individuale ale personalităţii lui şi de situaţia concretă în care acesta se află.”;

1. punctul 4 se completează cu noi subpuncte 7), 8) şi 9) cu următorul conţinut:

„7) străinul a fost declarat indezirabil;

8) străinului i-a fost dispusă expulzarea;

9) cererea străinului privind recunoaşterea statutului de apatrid a fost respinsă, încetată sau anulată şi nu există alte temeiuri juridice de aflare a acestuia în ţară.”;

1. la punctul 11:

 subpunctele 1) - 4) se modifică şi vor avea următorul cuprins:

 „1) în maximum 15 zile calendaristice – străinul căruia i s-a anulat viza sau a cărui şedere a devenit ilegală;

 2) în 30 de zile calendaristice – străinul căruia i s-a refuzat prelungirea dreptului de şedere ori căruia acest drept i-a fost anulat sau revocat;

 3) în 3 luni - străinul care trebuie să lichideze o investiţie;

 4) în 15 zile calendaristice – foşti solicitanţi de azil, solicitanţii statutului de apatrid sau străinii sau a cărui statut de apatrid a fost anulat.”;

1. punctul 12 se modifică şi va avea următorul cuprins:

 „12. Termenul de părăsire voluntară a teritoriului Republicii Moldova poate fi prelungit de către autoritatea competentă pentru străini, la cerere, cu pînă la 30 de zile, dar nu mai mult de şase luni, în situaţii temeinic justificate, ţinînd cont de circumstanţele specifice ale fiecărui caz în parte.

În acest caz, străinul este obligat să se prezinte lunar, sau ori de cîte ori este chemat, la autoritatea competentă pentru străini şi să anunţe despre orice schimbare a reşedinţei sau statutului său, inclusiv să prezinte documente confirmătoare care îl obligă să rămînă pe teritoriul Republicii Moldova.”;

1. după punctul 12 se introduce un punct nou 121 cu următorul cuprins:

 „ 121. În privinţa străinilor care nu au executat decizia de returnare, care au trecut sau au încercat sa treacă ilegal frontiera de stat, care au intrat în ţară în perioada de interdicţie dispusă anterior, a căror identitate nu a putut fi stabilită la momentul depistării, care au fost declaraţi indezirabili, precum şi împotriva cărora a fost dispusă expulzarea, autoritatea competentă pentru străini va emite decizia de  returnare sub escortă, care va fi însoţită, după caz, de luarea în custodie publică.” ;

1. la punctul 22 şi punctul 59 se introduce după sintagma  „frontierei de stat” sintagma „a statului vecin”;
2. la punctul 23 se exclude sintagma „de identitate”;
3. punctul 26 se modifică şi va avea următorul cuprins:

„ 26. Îndepărtarea sub escortă a străinilor se realizează pentru următoarele categorii de străini:

1) care nu au părăsit voluntar teritoriul Republicii Moldova la expirarea termenului acordat prin decizia de returnare prevăzute la pct. 11 din prezentul Regulament;

2) care au trecut sau care au încercat să treacă ilegal frontiera de stat ori a căror identitate nu a putut fi stabilită la momentul depistării;

3) care au intrat în Republica Moldova în perioada de interdicţie dispusă anterior;

4) care au fost declaraţi indezirabili;

5) împotriva cărora a fost dispusă expulzarea.”;

1. la punctul 52 se substituie cuvîntul „frontieră” cu cuvintele „punctul de trecere al frontierei a statului vecin deschis pentru traficul internaţional” ;
2. la punctul 57 se substituie cuvintele “de identitate” cu cuvîntul “ valabil” ;
3. alineatul unic al punctului 60 va deveni subpunctul 1), şi se completează cu un nou subpunct 2) cu următorul cuprins:

 „ 2) Apatrizii aflaţi legal pe teritoriul Republicii Moldova nu pot fi expulzaţi, cu excepţia cazului în care există motive de securitate naţională sau de ordine publică. Măsura expulzării poate fi dispusă numai de instanţa de judecată.”;

1. După capitolul VI al Regulamentului se introduce un nou capitol cu următorul conținut:

„**Capitolul VIIProcedura de returnare a străinilor minori/minorilor neînsoțiți de pe teritoriul Republicii Moldova**

 62. Returnarea străinilor minori/minorilor neînsoțiți se efectuează în condițiile capitolelor II-V ale prezentului Regulament, cu excepția și preeminența prezentului capitol.

63. În scopul identificării unor soluţii adecvate, autoritatea competentă pentru străini cooperează cu alte instituţii, precum şi cu organizaţii naţionale şi internaţionale specializate în domeniul ocrotirii drepturilor copilului.

64. Instituțiile responsabile pentru precizarea situației minorului neînsoțit sunt:

1. autoritatea competentă pentru străini;
2. autoritate tutelară locală sau teritorială;
3. autoritate centrală pentru protecţia copilului.

65. În cazul străinilor minori care au intrat şi rămîn neînsoţiţi pe teritoriul Republicii Moldova, instituțiile responsabile procedează, după cum urmează:

1) autoritatea competentă pentru străini:

a) stabileşte identitatea şi situația juridică a acestuia pe teritoriul ţării;

b) întreprinde măsuri de identificare a părinţilor, iar în cazul în care nu se reușește se ia legătura cu autoritate tutelară locală sau teritorială, pentru includerea într-un centru specializat pentru minori;

c) ia legătură cu misiunea diplomatică sau consulară în vederea stabilirii identității minorului neînsoţit, precum şi obținerii documentului de călătorie;

d) le asigură, indiferent de modul de intrare în Republica Moldova, reprezentarea printr-o instituţie competentă potrivit legii;

e) pînă la identificarea părinţilor, acordă acces minorilor de vîrstă şcolară la sistemul de învăţămînt;

f) în cazul în care părinţii nu au reşedinţă pe teritoriul Republicii Moldova, returnează minorul în ţara de reşedinţă a părinţilor ori în ţara în care au fost identificaţi alţi membri de familie, cu acceptul acestora;

g) în cazul în care părinţii ori alţi membri de familie nu au fost identificaţi sau minorul nu este acceptat în statul de origine, acordă acestuia dreptul de şedere provizoriu pe teritoriul Republicii Moldova sau regimul tolerării;

h) inițiază procedura de returnare și efectuează îndepărtarea propriu-zisă a minorului neînsoțit de pe teritoriul țării.

2) autoritate tutelară locală sau teritorială:

1. întreprinde măsuri de evaluare a situaţiei minorului neînsoţit şi asistenţă;
2. asigură plasamentul de urgenţă sau planificat al minorilor neînsoţiţi;
3. asigură instituirea tutelei/curatelei asupra minorilor neînsoţiţi;
4. asigură reprezentarea intereselor şi a drepturilor minorilor neînsoţiţi în instanţa de judecată.
5. autoritate centrală pentru protecţia copilului:
6. participă la procesul de identificare a părinților minorului neînsoțit, în cazul în care părinții nu au reședință pe teritoriul Republicii Moldova sau altor membri de familie, după caz;
7. obține asigurări de la instituția analogică din țara de origine/reședință a minorului neînsoțit despre reunificarea sigură a copilului cu familia sau acceptul acesteia de a oferi protecţie şi îngrijire adecvată imediat după sosirea copilului în țara de destinație, în cazul lipsei părinților;
8. emite un ordin de desemnare a însoţitorului/lor, care trebuie să deţină capacităţile necesare pentru îndeplinirea misiunii de îndepărtare;

66. La interviul cu străinii minori care intră neînsoţiţi sau care rămîn neînsoţiţi pe teritoriul Republicii Moldova asistă reprezentantul desemnat de către autoritate tutelară locală sau teritorială.

67. Returnarea minorilor se efectuează cu respectarea interesului superior al copilului.

 68. Decizia de returnare a copilului este luată doar în cazul în care poate fi organizată o reunificare sigură a copilului cu familia sau în cazul în care, după consultarea cu autoritate centrală pentru protecţia copilului, o instituţie potrivită este de acord şi poate oferi protecţie şi îngrijire adecvată imediat după sosirea copilului în țara de destinație.

69. Autorităţile competente iau decizia de nereturnare a copilului în cazul în care, există indici, potrivit cărora returnarea  nu este în interesul superior al copilului.

70. În cazul în care vîrsta minorului neînsoțit nu se cunoaşte cu siguranţă, dar există motive de a crede că este un copil, persoana va fi tratată ca copil, fiindu-i acordate toate măsurile de protecţie speciale, pînă la stabilirea vîrstei exacte urmare a efectuării expertizei medico-legale.

71. Străinilor li se oferă în limba maternă sau în oricare limbă pe care o cunosc, luînd în considerare nivelul de înţelegere, toată informaţia relevantă ce ţine de drepturi, serviciile disponibile, mijloacele de comunicare, de identificare a familiei, de căutare a unei instituţii de protecţie şi alte relatări privind situaţia din ţara de origine.

72. Orice informaţie privind identitatea persoanei va fi examinată de către instituţiile competente, cu respectarea principiului de confidenţialitate, pentru a evita stigmatizarea şi punerea în pericol a persoanei şi a rudelor acesteia.

73. Minorii neînsoţiţi şi familiile cu minori sînt luaţi în custodie publică numai în ultimă instanţă şi pentru o perioadă cît mai scurtă.

74. Interesul superior al copilului reprezintă un considerent primordial în contextul luării în custodie publică a minorilor.

75. Minorii luaţi în custodie publică au dreptul la educaţie, la programe educative, luînd în consideraţie necesităţile etnice, culturale, religioase ale acestora, precum şi vîrsta şi starea sănătăţii lor.

76. Familiile luate în custodie publică beneficiază de cazare separată, care să le asigure un nivel corespunzător de intimitate.”

1. Regulamentul Centrului de Plasament Temporar al Străinilor, aprobat prin Hotărîrea nr. 493 din  07 iulie (Monitorul Oficial 2011, nr. 118-121, art. 605), se modifică şi se completează după cum urmează:

în Regulament:

1. La punctul 6 cuvîntul „escortă” se substituie cu cuvîntul „acces”;

2) După punctul 31 se întroduce un punct nou 311 cu următorul conţinut:

„311 În cazul în care acţiunile străinului constitui fapte (acţiuni sau inacţiuni) ilicite sau prejudiciabile ce întrunesc elementele constitutive ale unei contravenţii sau infracţiuni, aceștia răspund în conformitate cu legislaţia în vigoare.”;

3) După Capitolul VIIIse completeazăcu Capitolul VIII1 cu următorul cuprins:

“**Capitolul VIII1. Sancţiunile disciplinare aplicate străinilor plasaţi în Centru**

551. Şeful Centrului, conducătorul autorităţii competente pentru străini sau înlocuitorii legali ai acestora sau persoana care asigură interimatul funcţiei pot aplica faţă de străini, în funcţie de comportamentul acestora în Centru, sancţiuni disciplinare.

552. Sancţiunile disciplinare se aplică doar persoanelor care au comis abateri disciplinare.

553. Aplicarea sancţiunilor disciplinare este efectuată prin ordin scris. Ordinele de aplicare a sancţiunilor disciplinare se anexează la dosarele persoanelor plasate în Centru.

554. Străinului îi pot fi aplicate următoarele sancţiuni disciplinare:

1) avertisment;

2) suspendarea dreptului de a primi colete, pachete cu provizii şi banderole, cu excepţia bunurilor necesare pentru igiena individuală şi asistenţa medicală, pe un termen de cel mult 10 zile;

3) suspendarea dreptului de a avea  întrevederi, pe un termen de cel mult 10 zile;

4) izolarea disciplinară pe un termen de cel mult 24 de ore.

555. Aplicarea sancţiunilor disciplinare nu poate îngrădi dreptul la apărare, dreptul de petiţionare, dreptul la corespondenţă, dreptul la asistenţă medicală, dreptul la hrană, îmbrăcăminte şi condiţii minime de cazare şi dreptul la plimbarea zilnică.

556. Sancţiunile prevăzute la pct. 554 nu se aplică faţă de femeile gravide și cele cu copii sugari precum şi minorilor.

557. Nu pot fi aplicate în calitate de sancţiuni disciplinare:

1. pedeapsa corporală;
2. restricţii referitoare la alimente;
3. lipsirea de haine;
4. lipsirea de aşternut sau igienă personală;
5. lipsirea dreptului la corespondenţă;
6. lipsirea accesului la exerciţii fizice (plimbări în aer liber).

558.La constatarea unei forme de nerespectare a regulilor interne, a dispoziţiilor personalului Centrului date în exerciţiul funcţiunii ori manifestare violentă individuală sau în grup, străinului i se poate aplica izolarea disciplinară gradualşi proporţional cu gravitatea faptei.

559. Durata izolării disciplinare este de 3 ore şi se dispune de către Şeful Centrului. În cazul în care comportamentul străinului face imposibilă integrarea sa în grup, durata de izolare poate fi prelungită de către conducătorul autorităţii competente pentru străini sau înlocuitorul legal al acestuia pînă la 24 de ore.

5510. Conducătorul autorităţii competente pentru străini sau înlocuitorul legal al acestuia poate decide izolarea disciplinară imediată pentru o perioada de 24 de ore în cazurile temeinic justificate, cum ar fi:

* 1. amenințări aduse integrităţii fizice sau acţiuni de vătămare corporală a personalului Centrului, altor persoane sau distrugerea sau degradarea bunurilor Centrului;
	2. provocarea în mod intenționat a unui prejudiciu material;
	3. savîrşirea de măsuri/acţiuni de evadare sau facilitarea evadării unei alte persoane din Centru;
	4. deţinerea sau folosirea ustensilelor, instrumentelor sau altor obiecte ascuțite, penetrante, contondente care prezintă amenințare gravă pentru integritatea corporală a personalului, Centrului sau altor persoane.

5511. Camerele de izolare disciplinară vor fi dotate cu utilităţile necesare odihnei şi igienei personale a străinului şi cu un mijloc tehnic prin care acesta să poată chema în orice moment personalul Centrului.

5512. Dacă infrastructura Centrului nu permite asigurarea igienei personale în camere de izolare disciplinară, accesul străinului la instalaţiile sanitare este permis sub supraveghere permanentă.

5513.Ordinul cu privire la plasarea în izolatorul disciplinar este adus la cunoştinţa străinului, sub semnătură, de către persoanele care pun în executare sancţiunea respectivă sau de către ofiţerul de serviciu. La cererea străinului conducerea Centrului comunică principalele elemente ale ordinului într-o limbă pe care străinul o înțelege sau despre care se poate presupune în mod rezonabil că o înțelege.

5514. Sancţiunea disciplinară sub formă de izolare disciplinară este pusă în executare cu informarea imediată a medicului.

5515. La aplicarea măsurii de izolare disciplinară străinii sînt supuşi controlului corporal.

5516. Străinii izolaţi disciplinar nu au dreptul la întrevederi, primirea coletelor, pachetelor cu provizii şi banderolelor, nu li se permite să procure produse alimentare şi obiecte de primă necesitate şi să practice jocuri sportive şi de masă.”.

**PRIM-MINISTRU PAVEL FILIP**

 Contrasemnează:

Ministrul afacerilor interne Alexandru Jizdan